ICHI วิ่ง 3% ลุ้นกำไร Q3 ฟื้นตัว รับไฮซีซั่น-ยอดขายโต ชูเป้า 11.50 บ.
ICHI บวก 3% ราคาแตะ 9.15 บ. ลุ้นกำไรไตรมาส 3/65 ฟื้นตัวแกร่ง รับไฮซีซั่น ทยอยออกสินค้าใหม่ต่อเนื่อง หนุนยอดขายโต พร้อมรับรู้ส่วนแบ่งกำไรจากบ.ร่วมอินโดนีเซียเพิ่ม โบรกแนะนำ “ซื้อ” วางเป้า 11.50 บ.
ICHI บวก 3% ราคาแตะ 9.15 บ. ลุ้นกำไรไตรมาส 3/65 ฟื้นตัวแกร่ง รับไฮซีซั่น ทยอยออกสินค้าใหม่ต่อเนื่อง หนุนยอดขายโต พร้อมรับรู้ส่วนแบ่งกำไรจากบ.ร่วมอินโดนีเซียเพิ่ม โบรกแนะนำ “ซื้อ” วางเป้า 11.50 บ.
31 ส.ค. 2565

ผู้สื่อข่าวรายงานว่า วันนี้ (31ส.ค.65) ราคาหุ้น บริษัท อิชิตัน กรุ๊ป จำกัด (มหาชน) หรือ ICHI ณ เวลา 10:40 น. อยู่ที่ระดับ 9.15 บาท บวก 0.30 บาท หรือ 3.39% สูงสุดที่ระดับ 9.25 บาท ต่ำสุดที่ระดับ 8.90 บาท ด้วยมูลค่าการซื้อขาย 49.31 ล้านบาท

โดยบริษัท หลักทรัพย์ฟิลลิป (ประเทศไทย) จำกัด (มหาชน) ระบุในบทวิเคราะห์ (24 ส.ค.65) ประเมินว่าไตรมาส 3/65  กำไรสุทธิ ICHI จะฟื้นตัวดีขึ้นเมื่อเทียบกับงวดเดียวกันของปีก่อนและจากไตรมาสก่อนหน้า สวนทางกับฤดูกาลปกติ จากปัจจัยหนุน ดังนี้ 1) ยอดขายในประเทศฟื้นตัวดีขึ้น โดยเฉพาะกลุ่มชาพร้อมดื่ม โดยมูลค่าตลาดครึ่งแรกของปี 65 ที่ผ่านมา เติบโตถึง 20.5% เมื่อเทียบกับงวดเดียวกันของปีก่อน และตลาดส่งออกฟื้นตัวต่อเนื่องจากไตรมาสก่อนหน้าตามสถานการณ์โควิด-19 ที่ดีขึ้น และ ICHI ทำกิจกรรมเชิงรุกมากขึ้น รวมถึงเริ่มรับรู้รายได้ OEM (ACER, VITAMIN, DRINK) และสินค้าใหม่ที่ทยอยออกมาในเดือน ก.ย. อาทิ เครื่องดื่ม YenYen Plum หนุนยอดขายทรงตัวใกล้เคียงกับช่วงไฮซีซั่นในไตรมาสก่อนหน้า และสูงขึ้น เมื่อเทียบกับงวดเดียวกันของปีก่อน
2) GPM แม้ชะลอตัวเมื่อเทียบกับงวดเดียวกันของปีก่อน จากผลกระทบต้นทุนเม็ดพลาสติกปรับขึ้นตามราคาน้ำมันที่เพิ่มขึ้น แต่คาดดีขึ้นจากไตรมาสก่อนหน้า จากปรับราคาขายขึ้นเฉลี่ยราว 3-4% บวกกับปริมาณขายที่เพิ่มขึ้นทำให้ต้นทุนผลิตต่อหน่วยถูกลง คาดเห็นผลชัดในไตรมาสนี้ ขณะที่ต้นทุนเม็ดพลาสติกปัจจุบันเริ่มทรงตัว และคาดจะลดลงในระยะถัดไป
3) รับรู้ส่วนแบ่งกำไร บริษัทร่วมอินโดฯ เข้ามามากขึ้น จากสินค้าได้การตอบรับดีจากทั้งช่องทาง MT และ TT รวมถึงเริ่มส่งออกไปฟิลิปปินส์ รับรู้รายได้ตั้งแต่เดือน ส.ค. เป็นต้นไป หักล้างกับ SG&amp;A/Sales ที่เพิ่มขึ้นจากค่าใช้จ่ายการตลาดและออกสินค้าใหม่ โดยยังคงแนะนำ “ซื้อ” ราคาเป้าหมาย 11.50 บาท